**Berzence Nagyközség Önkormányzat Képviselő-testülete 5/2021. (VII. 13.) önkormányzati rendelete**

**A pénzben és természetben nyújtott szociális ellátásokról és a személyes gondoskodást nyújtó alapszolgáltatásokról szóló 3/2015.(II.24.) önkormányzati rendelet módosításáról**

Berzence Nagyközség Önkormányzatának Képviselő-testülete a szociális igazgatásról és a szociális ellátásokról szóló 1993. évi III. törvény (továbbiakban: Szt.) 1. § (2) bekezdésében, 10. § (1) bekezdésében, 26. §-ában, 32. § (1) bekezdés b) pontjában, 32. § (3) bekezdésében, 45. § (1) és (3) bekezdésekben, 48. § (4) bekezdésében, 58/B. § (2) bekezdésében, 134/E. §-ában kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

**2. §**

A pénzben és természetben nyújtott szociális ellátásokról és a című Berzence Nagyközségi Önkormányzat Képviselő-testületének 3/2015.(II.24.) önkormányzati rendelete 23. § (1) és (2) bekezdése helyébe a következő rendelkezések lépnek:

„(1) A Képviselő-testület temetési segélyt állapít meg annak a Berzence Nagyközségben állandó bejelentett lakással rendelkező eltemettetőnek, függetlenül attól, hogy az eltemettetésre köteles volt, avagy sem, akinek az egy főre jutó nettó jövedelme nem haladja meg:

*a)* családban élő kérelmező estén az öregségi nyugdíj mindenkori legkisebb összegének 400%-át.

*b)* egyedül élő kérelmező esetén az öregségi nyugdíj mindenkori legkisebb összegének 500%-át.

*c)* A temetési segély jár annak a személynek is, aki az elhunyt hamvasztását követően az urna kegyeleti őrzéséről, elhelyezéséről bármilyen módon gondoskodik.

(2) A temetési segély összege 60000 Ft. A segély megállapításáról átruházott hatáskörben a polgármester dönt. ”

**3. §**

A pénzben és természetben nyújtott szociális ellátásokról és a című Berzence Nagyközségi Önkormányzat Képviselő-testületének 3/2015.(II.24.) önkormányzati rendelete 24. § (2) bekezdése helyébe a következő rendelkezés lép:

„(2) (2) A támogatás kérelemre adható. A kérelem benyújtásának határideje a naptári év első félévére vonatkozóan július 31-e, a második félévre vonatkozóan a tárgyévet követő február 28. A kérelemhez mellékelni az 1993. évi III. tv. 4. §-ban meghatározottak szerinti jövedelem, illetve vagyonigazolást. Továbbá nyilatkozni kell, hogy az ingatlanban a kérelmező, illetve lakótársa életvitelszerűen tartózkodik.”

**4. §**

A pénzben és természetben nyújtott szociális ellátásokról és a című Berzence Nagyközségi Önkormányzat Képviselő-testületének 3/2015.(II.24.) önkormányzati rendelete 29. § (1) bekezdése helyébe a következő rendelkezés lép:

„(1) Méltányosságból kedvezményes tűzifa vásárlására biztosít lehetőséget a képviselő-testület az általa értékesítésre meghatározott mennyiség erejéig annak a szociálisan rászorultnak, akinek az egy főre számított havi családi jövedelme az öregségi nyugdíj mindenkori legkisebb összegének 250%-át, egyedül élő esetén 300%-át nem haladja meg.”

**5. §**

Hatályát veszti A pénzben és természetben nyújtott szociális ellátásokról és a című Berzence Nagyközségi Önkormányzat Képviselő-testületének 3/2015.(II.24.) önkormányzati rendelete 1. §-a.

**6. §**

Ez a rendelet 2021. július 30-án lép hatályba.

Általános indokolás

Az első szakasz törlése a változások miatt vált indokolttá. A 23. szakasznál be kellett építeni a jövedelemhatárokat, mert a szociális igazgatásról és a szociális ellátásokról szóló törvény felhatalmazása alapján készített rendeletben csak szociális rászorultság alapján állapítható meg juttatás. A jövedelmi kategóriák meghatározása során viszont a képviselő-testület szabadon dönthet. A szemétszállítási díjtámogatásnál a módosításban olyan szöveg változatot szerepeltetünk, hogy a jövőben az időpontok miatt ne kelljen évente változtatni a rendeletünket. A 29. szakaszban is szociális juttatás került megállapításra, de itt is hiányoznak a jövedelmi sávok, amelyekhez igazodva a rászorulóknak igénybe vehető kedvezmény megállapítható.